Canolawerkgroepvergadering notule: 12 Junie 2014
Die vergadering word deur mnr Scholtemeijer met gebed geopen. Hy verwelkom almal teenwoordig.
Mnr P Fouché Phyto Energ
Mnr DT Wessels GSA
Mnr JCG van Niekerk MKB / Overberg Agri
Mnr Heydorn word 'n spoedige herstel na sy operasie toegewens.
Die notule van die vergadering gehou op 10 April 2014 word as gelese beskou en goedgekeur.
Daar word besluit dat die jongste inligting (25 Maart 2014) soos deur SAGIS verskaf, aanvaar word
Canola supply and demand table (26 Mei 2014) – gelewer 2013/14 seisoen = 111 091ton
Die NOK oppervlakte en produksieskatting soos op 24 April en 27 Mei 2014 is ter inligting by die sakelys aangeheg:
Voorneme om te plant 2014 = 80 000 ha
Volgens die landboubesighede is die volgende aanplantings gemaak:
Kaap Agri naby 20 000 ha
SSK naby 34 000
Overberg Agri naby 30 000
Totaal geskat naby 84 000 ha
aanplantings in die Swartland goed lyk, alles het gelyk opgekom, (min reën in Mei);
daar verwag kan word dat produsente wat vir die eerste keer canola geplant het, nog deur 'n leerkurwe sal moet gaan;
aanplantings in die Suid-Kaap goed gevestig het – plae en insekte is redelik onder beheer as gevolg van voorkomende optrede.
Neem kennis dat klein aanplantings by Beestekraal gemaak is.
Neem kennis dat die waarde van canola afgelei van sojaboon-oliekoek (47% proteïen) geland in Kaapstad op 28 Mei 2014 soos volg daar uitsien:
47% Proteïen teen 'n waarde van R 6 973/ ton teen 'n wisselkoers van R10.77.
Pluimvee (94%) R6 555 per ton
Varke (100%) R6 973 per ton
Suiwel (58%) R4 044 per ton
Pluimvee (53%) R3 696 per ton
Varke (65%) R4 532 per ton
Suiwel (60%) R4 184 per ton
Neem kennis dat mnr Cerfonteyn soos volg rapporteer:
"El Nino begin effens kop uitsteek, wat moontlik droër somerreënval toestande vir die binneland kan beteken. Die verskynsel kan wel terugkeer na neutrale toestande.
Voorspellings vir die periode Junie tot Augustus:
Volgens SA Weerdiens (27 Mei vrystelling): geen buitengewone reënval vir die Wes-Kaap voorspel en daar is tot 45% kans vir onder normale maksimum temperature in die graangebiede.
Volgens Universiteit Kaapstad GFCSA (Mei vrystelling): bo-normale reënval toestande vir Augustus in die Weskus en omringende gebiede."
Neem kennis dat die nasionale proefaanplantings almal betyds afgehandel kon word en afgesien van nagmuisskade by een proef, die stande baie goed is.
Afskrifte van die April Canolafokus is by die sakelys aangeheg en 'n verdere uitgawe het in Mei verskyn (beheer van slakke en residu van sulfoniel-urea in die grond).
Daar word voorgestel dat die redaksie 'n artikel oor die risikos verbonde aan die afwyking van die aanbevole rotasiestelsel (veral ten opsigte van swartstam) moet oorweeg. Verskillende cultivars het verskillende swartstamweerstandbiedendheid, bestuurstyle sal dus verskil.
Dit is nie seker hoe die swartstam swamme tussen rotasies in die stoppels oorleef nie en watter spesies plaaslik voorkom nie.
Daar is by die Registrateur vir registrasie van die chemiese middel teen swartstam, wat tans beskikbaar is, aansoek gedoen.
Daar word besluit dat prof Agenbag namens die redaksie sal ondersoek instel na die risiko vir siektes, veral swartstam, wanneer daar van die aanbevole wisselbou rotasiestelsel afgewyk sou word, en in die volgende Canolafokus daaroor rapporteer.
Bewaringslandbou Simposium buite Durbanville 5-7 Augustus
GSA Graandebat 18 September tydens Agri Mega Week
Dr A Malan gee toeligting oor die PNS projek insake die gebruik van nematodes vir die biologiese beheer van lewende landslakke, sonder dat dit negatiewe reaksie op die omgewing sal hê. Nematodes is reeds in die buiteland beskikbaar maar daar is nog nie Regeringstoestemming om dit in die land in te bring nie. Daar is deur 'n proses 'n inheemse nematode identifiseer wat sonder risiko vir inheemse slakke (dop- en naakslakke) gebruik kan word. Volgens voorlopige resultate laat die nematode die naakslakke ophou voed en die slakke vrek dan binne ongeveer 21 dae. Die nematode kan net in vogtige omstandighede gebruik word.
Dr Malan sal die vergadering op hoogte van vordering hou.
Dr Tribe rapporteer oor die groter voorkoms van slakke wat die afgelope tyd aangemeld is. Dit kan toegeskryf word aan die feit dat dit oor lang periodes (soos die afgelope Mei maand) nie reën en dan weer begin reën. ("stop-start-rain"). Daar moet in gedagte gehou word dat 80% van die sogenaamde slakskade eintlik deur isopode aangerig word. Produsente word weer daarop gewys dat voorkomende maatreëls op die regte tyd die beste beheer verseker.
Daar word ook rapporteer dat die toringslak (wat baie klein is) en duine-slakke wat op die plante voorkom, probleme by oes en graderings meebring.
Graderingsmaatreëls bepaal dat geen lewende insek op canola mag voorkom nie. Beheer van bogenoemde slakke is moeilik omdat hulle op die plant leef en nie met die slakpille op die grond in aanraking kom nie.
Daar word besluit dat dr De Kock lektuur sal nagaan en met die besoeker uit Australië wat die PNS in Augustus besoek, sal konsulteer oor die voorkoms en hantering van toring- en duineslakke elders in die canolaproduserende lande.
Neem kennis dat die haalbaarheid dat SOILL die produsentepryse voor planttyd bekend moet maak, na die GSA Canola Spesialis Komitee vir bespreking verwys is.
Daar word kennis geneem dat die PNS Raad 'n ander benadering ten opsigte van die kompetisie ondersoek.
Mnr Fouché se versoek insake cultivar evaluering vir die droëland areas van die somerreënvalgebiede is na die PNS Raad verwys.
Neem kennis dat saadmaatskappye saamwerk om genoeg van die saad van keuse betyds beskikbaar te hê. Daar was genoeg saad die afgelope planttyd beskikbaar, alhoewel produsente in enkele gevalle nie die saad van voorkeur kon kry nie. Klein hoeveelhede saad is nie opgeneem nie.
Op navraag word daar rapporteer dat die grootste persentasie cultivars wat geplant word baster cultivars is en dat die meeste saadmaatskappye net baster cultivars verkoop.
Die belangrikheid daarvan dat saad behalwe die behandeling teen saailing-verwelk-siektes ook teen insekte behandel moet word, word weer beklemtoon. Produsente/maatskappye moet seker maak waarvoor saad reeds behandel is wanneer dit ingevoer word, voordat addisionele behandeling toegepas word.
Daar word gesê dat weens die verskil in saadbehandeling, produksie metodes en planters gebruik, die persentasie van die plante wat opkom teenoor die saad wat gesaai is, per plaas verskil. Daar is 'n aansienlike verskil tussen die plante wat opkom teenoor die saad (korrels) wat gesaai is.
Neem kennis dat die artikel insake die kruising tussen ramenas en canola ter inligting by die sakelys aangeheg is.
Neem kennis en besluit dat lede voorstelle van moontlike sprekers / onderwerpe vir toekomstige Werkgroepvergaderings aan die kantoor of prof Agenbag kan deurgee. Toeligting oor gesondheidsvoordele van canola vir menslike gebruik asook aanwending van oliekoek vir dierlike gebruik, is voorbeelde.